Julien Odoul

Dr **Julien Odoul**  (* 8. Mai 1985 z’ Pàriis) ìsch a frànzeescher Politiker. Ar ìsch z’äärscht Mìtglììd vu dr Soziàlìschta Pàrtäi gsìì, un d’rnooh vu dr Union des démocrates et indépendants (UDI). Ànna 2014 hàt’r sìch em Front National (FN) ààgschlossa. Zitter 2016 ìsch’r Regionààlroot vum Bourgogne-Franche-Comté. Vu 2020 ìsch’r Gmaindaroot vu Sens gsìì, un zitter 2022 ìsch’r àui Àbgoordnet’r vum Département Yonne ìn dr Nàzionààlversàmmlung.

## sii pärseenlig Laawa
Dr Julien Odoul ìsch àm 8. Mai 1985 z’ Pàriis uff d’ Walt kumma. Siina Fàmìlia vàttersitts schtàmmt vum Département Yonne ìm Burgund — bsunderscht üss dr Neecha vu Saint-Florentin. Ìn siinera Kìndhait hàt dr Odoul Füassbàll gschpììlt. Ar hàt a Üssbìldung ìn Füassbàll ìm Département Ariège ìm Süüdfrànkrììch wälla bikämma, àwwer ìsch ìn dr schportliga Schüal nìt uffgnumma worra. Ar hàt àui ìm frànzeescha Bàskalànd glabt.

Dr Odoul hàt a Maischterpriafung vu dr Gschìcht bschtànda. Naawa siim Schtudium hàt’r àls Erootikmodäll gschàfft. Mìt 21 Joohra ìsch’r uff dr Tìtelsitta vum Schwüülamàgàziin *Têtu* z’ sah gsìì. Dräi Joohra schpeeter ìsch’r uff dr Tìtelsitta vu dr diitscha Zittschrìft Gab ufftratta. Dr Odoul schàfft fìr dr Conseil supérieur de la fonction militaire (CSFM) un hàt mìt àndra Rootmìtglììder a Büach ìwwer d’ „Gschìcht vum militäärischa Schtàtüss un vu dr Gmainàbschtìmmung ìn dr frànzeescha-n-Àrmee“ gschrììwa. S’ Büach hàt dr CSFM àm 9. Dezamber 2013 zem frànzeescha Presidant François Hollande vorgschtällt.

## siina Kàrriar
### Ààfàng ìn Politik
Dr Julien Odoul ìsch z’äärscht Mìtglììd vu dr Soziàlìschta Pàrtäi worra, fìr dr Laurent Fabius àn dr soziàlìschta-n-Ürwàhl vu 2006 unterschtìtza. Ìm Joohr druff hàt’r jedoch d’ Pàrtäi fààraloo. Ànna 2009 hàt’r sìch dr Pàrtäi Nouveau Centre (NC) ààgschlossa. Bis 2011 ìsch’r Mìtàrwaiter vum Bìrgermaischter-Àbgoordnet’r vun Issy-les-Moulineaux André Santini gsìì. Ànna 2012 ìsch’r Mìtglììd vu dr Pàrtäi Union des démocrates et indépendants (UDI) worra. Bii dr Pàrlàmantswàhl vu 2012 ìsch dr Odoul UDI-Kàndidààt gsìì ìm 10. Wàhlkrais vum Val-de-Marne un hàt numma 1,60 Prozant vu da Schtìmma bikumma.

Dr Odoul hàt vermüatlig ìm Jüüli 2014 d’ Marine Le Pen getroffa. Ìm Septamber 2014 ìsch’r Mìtglììd ìn ìhrer Pàrtäi Front National (FN) worra, wo schpeeter ìn „Rassemblement National“ (RN) umtaift worra-n-ìsch. Noh dr Zittung Le Figaro ìsch’r uff Ämpfaahlung vu dr Marion Maréchal ìn dr RN iitratta.

### àls Regionààlroot vum Bourgogne-Franche-Comté

Bii dr Regionààlwàhl vu 2015 ìsch dr Odoul ìm Département Yonne àls Regionààlroot vu Bourgogne-Franche-Comté gwählt worra. Ànna 2017 ìsch’r Vorsìtzender vu dr FN-Fràkzioon ìm Regionààlroot worra, nohdam àss d’ Sophie Montel d’ Fràkzioon fààraloo ghàà hàt. Ìm Joohr 2018 ìsch dr Odoul Mìtglììd ìm FN-Nàzionààlvorschtànd worra. Ar ìsch Kàndidààt bii dr Pàrlàmantswàhl vu 2017 ìm 3. Wàhlkrais vum Yonne gsìì; doo ìsch’r ìn dr zwaita Wàhlrunda mìt 44,4 Prozant vu da iigaawana Schtìmma gschlààga worra. Bii dr Senààtswàhl ìm gliicha Joohr ìsch’r FN-Kàndidààt gsìì — dàs ìsch a Nochwàhl gsìì, dänn dr Senàtoor Henri de Raincourt ìsch üss siim Àmt z’rucktratta gsìì. Doo hàt’r ìn dr zwaita Wàhlrunda numma 1,97 Prozant vu da Schtìmma bikumma. Schpeeter ìsch’r pàrlàmäntààrischer Mìtàrwaiter vum FN-Àbgoordnet’r Bruno Bilde üss’m Département Pas-de-Calais worra. Bii dr Gmaindawàhl vu 2020 ìsch dr Odoul RN-Schpìtzakàndidààt z’ Sens gsìì. Ìn da baida Wàhlrunda-n-ìsch’r uff Plàtz 3 ànakumma, mìt jewills 14,70 un 13,94 Prozant vu da iigaawana Schtìmma. Ar ìsch àlso zamma mìt’ra àndra RN-Lischtakàndidààtin Gmaindaroot vu Sens worra.

Noh z’ noh sìnn Schtraita mìt àndra RN-Regionààlräät gsìì. Sa hann ìm Odoul vorgworfa, ìch-bezooga, unverseehnlig un aigawìllig z’ sìì. Witterscht hàt dr Odoul refüsiart, sìch mìt dr Pàrtäi Debout la France z’ verbìnda, wàs wittera Schpànnung gebrocht hàt. Àm Andsjoohr 2019 hann 10 vu da 15 RN-Regionààlräät verlàngt, àss dr Odoul üss’m Fràkzioonsvorsìtz änthoowa wìrd. Dr RN-Nàzionààlvorschtànd hàt àlso a Vermìttler gsanda, fìr d’ Lààg äntschpànna.

Àn dr Regionààlwààhl vu 2021 ìm Bourgogne-Franche-Comté ìsch dr Odoul RN-Schpìtzakàndidààt gsìì. Wahrend dr Kàmpàània hàt’r vor àllem d’ Sìcherhait ìm Vordergrund gschtällt. Ìn siina Àuiga „känna m’r nìcks bàuija, wämm’r nìt ìn Sìcherhait labt“. Ar hàt wälla, àss d’ Regioonààlverwàltung bewàffneta-n-Àganta-n-iischtällt, fìr d’ Sìcherhait ìn da Bàhnhoofa un da äffentliga Verkehrsmìttel gwährlaischta. Ar hàt àui gsajt, àss d’ Regionààlroot finànziälla Hìlfa ìn da Gmainda gaa soll, numma wänn d’ Gmaindaverwàltunga d’ Sìcherhait ìn da schtädtischa Probleemviartel düan verbassra. Ar hàt àui wälla, àss d’ Regioon a Äntgaltungsfonds fìr d’ Opfer vu dr Unsìcherhait grìnda wìrd. Siina wittera Prioriteeta fìr d’ Regioon sìnn d’ Àrwetsloosikait un d’ Gliichschtällung zwìscha da zwai ehamooliga Regionààlgebiater Burgund un Fräigràfschàft Burgund ìnnerhàlb vu dr näija àdminischtràtiiwa Regioon.

Ìm Làuif vu siinera Kàmpània sìnn mehrera Umschtrìttunga gsìì: äbber hàt a Säxvideo vun em getailt, odd’r noch a Video vun em, wo ìwwer dr Salbschtmord vu’ma Büür düat wìtza. A pààr Litt hann àui gsajt, àss’r a fiktiiwa Mìtàrwaitera iigschtällt hàt. Wagadam hann mehrera Lischtakàndidààta äffentlig gwìnscha, àss dr Odoul siina Kàndidàtüür z’ruckzììht. Dia Umschtrìttunga hann d’ Wähler schtàrk beiiflusst: D’ Pàrtäi hàt d’ Wàhl güat känna gwìnna, àwwer dr Odoul hàt numma-n-a grìnger Schtìmma-n-ààtail bikumma. Vììla Litt hann sìch änthàlta, un d’ RN-Lischta hàt ìn dr äärschta Wàhlrunda numma 23,2 Prozant vu da iigaawana Schtìmma bikumma. Ìn dr zwaita Wàhlrunda sìnn noch viar Lischta gsìì, un d’ RN-Lischta hàt 23,8 Prozant vu da Schtìmma bikumma. Dr Odoul ìsch zwààr àls Regionààlroot gwählt worra, àwwer a Vertràuijter vu dr Sophie Montel hàt s’ Wàhlärgaabniss vor’m Schtààtsroot ààgfochta – ar hàt gsajt, àss dr Odoul offiziäll nìt ìn dr Regioon Bourgogne-Franche-Comté gwohnt hàt, wàs d’ Wàhl àls Regionààlroot wurd verhìndra. S’ Wàhlärgaabniss ìsch àwwer vum Schtààtsroot bschtaadigt worra.

### àls Wortfiahrer vu dr Pàrtäi
A pààr Taaga noh dr Regionààlwàhl, uff’m 17. Kongrass vum Rassemblement National, hàt’na d’ Marine Le Pen àls Wortfiahrer vu dr Pàrtäi ärnännt. Noh z’ noh ìsch dr Odoul a wìchtiga äffentliga Figuur vu dr Pàrtäi worra: Ìm Jüüli un Àuigscht 2022 ìsch’r ìnsgsàmt 37 Mol ìn da Meedia-n-uftratta, drunter 19 Mol uff’m kosärwàtiiwa Farnsahkànààl CNews. Bekànnt ìsch dr Odoul vor àllem fìr sii uffaharzig Reedaschtiil:

Ìwwer’na hàt dr Dominique Andolfatto, Profasser fìr Politikwìssaschàft àn dr Üniwärsiteet vu Burgund, gsajt:

### àls Àbgoordnet’r vum Yonne
Àm 12. Mai 2022 hàt dr Julien Odoul bekànnt gaa, àss’r bii dr Pàrlàmantswàhl vu 2022 nochamol Kàndidààt ìm 3. Wàhlkrais vum Département Yonne wurd sìì. Ìn dam Wàhlkrais hàt d’ Marine Le Pen ìn dr zwaita Wàhlrunda vu dr Presidantschàftswàhl vu 2022 55,17 Prozant vu da Schtìmma bikumma ghàà. Daa Wàhlkrais wìrd vu dr Pàrtäi àls aina vu da 30 wiichtigschta Wàhlkraisa bii dara Wàhl ààglüagt. Dr Odoul ìsch mìt 55,84 vu da iigaawana Schtìmma-n-àls Àbgoordnet’r gwählt worra. Grààd àm Ààfàng vu siinera Àmtszitt hàt’r ìn jeedem Bìrgermaischter vum Wàhlkrais a Briaf gsanda, fìr sìe geh traffa. Ìn dr Nàzionààlversàmmlung ìsch’r Mìtglììd ìm Üssschuss fìr kültürälla-n-Ààglaagahaita un Bìldung worra. Waaga-n-em Siig àn dr Pàrlàmantswàhl hàt’r üss siim Àmt àls Gmaindaroot vu Sens müassa z’rucktratta – dàs hàt’r àm 7. Oktoower 2022 gmàcht.

Àls Àbgoordnet’r hàt sìch dr Odoul fìr Tiarschutz engaschiart: D’ Rachtsmaasigkait vum Schtiarkàmpf ìm Süüdfrànkrììch lüagt’r àls a „gràuisààma Üssnààhm“ àà, wo wedder zem „Dorflaawa“ un zär „Idäntiteet“ gheert. Wahrend dr pràlàmäntààrischa Debàtta-n-um d’ Verbiatung vum Schtiarkàmpf hàt’r a Àktìwìscht vu dr Tiarschutzliiga *(Ligue des Animaux)* ìn dr Nàzionààlversàmmlung iiglààda. Ar hàt gsajt, àss’r fìrs s’ Gsätz schtìmma wurd, obwohl ’s vu’ma lìnksextremischta-n-Àbgoordnet vorgschlààga worra-n-ìsch, dänn „s’ Theema-n-ìsch wìchtiger àls politischa Unterschììda.“ Dr Odoul hàt sìch àui geega Tiarversüacha gschtällt un hàt wälla, àss dr Hundazucht z’ Mézilles ìm Burgund gschlossa wìrd. Witterscht hàt’r ìm Oktoower 2022 a Gsätzäntwurf vorgschtällt, fìr ìn da Hüüstiarbesìtzer a Schtiirgüatschrìft ààbìata — dàs ìsch fìr geega d’ Vernoochlaassikait vu da Hüüstiarla kampfa. Üsserdam hàt sìch dr Odoul fìr Gsätzanderunga ìwwer màncka gsällschàftliga Theema-n-üssgschproocha. Wagadam hàt’na d’ Zittung àls „a Prograssìscht ìnnerhàlb vum RN“ bezaichent. Ìn’ma Interview hàt’r jedoch gsajt, àss dr RN „weeder progressiiv noch konsärwàtiiv ìsch.“

Bii’ma woohltaatiga Füassbàllschpììl zwìscha Nàzionààlversàmmlungsàbgoordneta ìm Septamber 2022 ìsch’r àm Knia verlätzt worra.

Uff’m 18. RN-Kongrass ìm Nowamber 2022 ìsch dr Odoul àn siinera Schtälla-n-ìm RN-Nàzionààlvorschtànd bschtaadigt worra. Ar ìsch àui àn dr fìmfta Schtälla vum RN-Nàzionààlroot gwählt worra — dàs ìsch wia-n-a „Pàrlàmant“ ìnnerhàlb vu dr Pàrtäi. Vorhar ìsch’r numma-n-uff Plàtz 120 gsìì. Uff’m Kongrass hàt’r d’ Kàndidàtüür vum Jordan Bardella zem RN-Vorsìtz unterschtìtzt.

Zamma mìt’m RN-Àbgoordnet Laurent Jacobelli hàt dr Odoul ìm Nowamber 2022 a Gsätzäntwurf vorgschtällt, fìr d’ Schtroofa geega-n-ìwwer d’ „wìlda Motorrààdfààhrer ìn da Schtädt“ verschtärka. Ìm März 2023 hàt’r ìm Ìnnaminìschter Gérald Darmanin gfroogt, d’ häftiga lìnksextreema Grupp Jeune Garde uffz’leesa. Ìm Jüüli 2023 hàt dr Julien Odoul ìm Pàrlàmant a Gsätzäntwurf vorgschtällt, fìr d’ Transgender-Fràuija-n-ìm wiibliga Schport z’ verbiata. Zem Theema Transgender ìm wiibliga Schport hàt’r d’ „Gfälligkait“ vu dr Schportsminìschtera Amélie Oudéa-Castéra kritisiart.

## grìchtliga Verfolgunga
Ìm Àwrìl 2019 ìsch geega dr Julien Odoul a Ärmìttlungsverfààhra waaga Heehlaräi vu Missbrüüch vun äffentliga Galder iiglaita worra, ìm Ràhma vu dr Àffara vu da pàrlamäntààrischa Mìtàrwaiter vum Front National ìm Öiopäischa Pàrlàmant. Àm 4. Jüüni 2021 hàt d’ Zittung *Libération* bekànnt gaa, àss sììwa RN-Regionààlräät vum Bourgogne-Franche-Comté vor àm Schtààtsànwàlt vu Dijon dr Julien Odoul verklààgt hann, wial’r mehrera Moneeta làng a fiktiiwa Mìtàrwaitera-n-iigschtällt hatt.

Àm 30. Nowamber 2020 hàt dr Odoul ìm Tariq Ramadan 10.000 Öiro müassa gaa, wial’r d’ Unschuldsvermüatung vun em nìt reschpäktiart hàt, wu-n-’r’na uff’m Farnsahkànààl LCI àls a „Vergwàltiger“ bschrììwa hàt.

Àm 30. Oktoower 2020 hàt dr Odoul biim Farnsahsander CNews gsajt, àss dr Bìrgermaischter vu Nizza Christian Estrosi „ìn siinera Schtàdt zamma mìt’m politischa-n-Islam gschàfft hàt“. Dr Estrosi hàt geega-n-a a Klààg waaga Verlöimdung iigrìchta, àwwer ìm Jüüli 2023 hàt dr Odoul dr Prozass gwunna. Àm Farnsah (dàsmol uff LCI) hàt dr Odoul àm 17. Hornung 2021 dr LR-Àbgoordnet Damien Abad àls „Ààhanger vum Islàm-Rachta“ *(islamodroitisme)* bezaichent, dänn’r hàt Beziihunga züa’n’ra sàlàfìschta Moschee ìm Département Ain ghàà. S’ Wort *islamo-droitisme* ìsch a Wortschpììl mìt’m frànzeescha Wort „islamo-gauchisme“ (Islààm-Lìnka). Dr Abad hàt geega’na a Klààg waaga Verlöimdung iigrìchta, àwwer noh-n-em Prozass ìsch dr Odoul fräigschproocha worra.

## siina umschtrìttana Mainunga
Uff’ra Sìtzung ìm Regionààlroot vum Bourgogne-Franche-Comté ìm Oktoower 2019 hàt dr Julien Odoul d’ Vorsìtzenda gfrogt, ìn’ra schulischa Beträijera z’ befahla, „ìhra islàmischa Schlaijer àwaagz’namma“. Dr Suhn vu dr Beträijera hàt fànga-n-àà hììla. Dr Odoul hàt d’ „laizìschta Grundsatz“ un „s’ Frànkrììch vu dr Uffkläärung“ vertaidigt un hàt witter gsajt: „Mìt dana Kìnder wälla-n-ìhr mir zem Hììla brìnga, àwwer wàs mir zem Hììla brìngt, sìnn d’ Waisakìnder vu da 263 Todesopfer vum Ìslàmìschmus ìm Frànkrììch.“ Ìn da Àuiga vum Odoul soll „dr Kàmpf geega dr religiöösa-n-Extremìschmus d’ Prioriteet sìì“. D’ Marine Le Pen hàt daa Reedabiitrààg àls „rüüch“ un „dàppig“ bschrììwa. Witterscht sott sa ìm Odoul gsajt hàà: „Maa därft kää Müatter ààgriffa!“. Ìwwer dr Mainung vum Odoul ìsch ìm frànzeescha Farnsah vììl grädd worra; a pààr Taaga vorhar ìsch a Ààschlààg uff d’ Polizäiprefäktüür vu Pàriis gsìì, wu-n-a Islàmìscht viar Litt geteedet hàt — dàs hàt nàdììrlig d’ Debàtta beiiflusst. Dr Schtààtspresidant Emmanuel Macron hàt uffgrüaft, d’ Mosläma nìt ààz’pràndra àwwer hàt gsajt, àss dr „Kommünautàrìschmus“ bekampft soll wara. Ìn’ma Interview mìt dr Zittschrìft *Valeurs actuelles* hàt dr Macron gsajt, àss d’ Beträijera-n-a Àktìwìschta gsìì-n-ìsch, wo ìm Odoul a Fàll gschtällt hàt. Noh dr Zittung *Libération* gìtt’s kää Bewiis d’rfìr: D’ Fràui hàt sìch kurzfrìschtig ìn dr Schüalraisa ààgschlossa, dänn as sìnn züa weeniga Beträijer gsìì.

Àm 5. Dezamber 2019 ìsch dr Odoul ìn’ma Gàschthüüs z’ Sens vum Gschaftsmànn Ridowane Khalil gfilmt un belaidigt worra. Dr Rapper Booba hàt s’ Video witter getailt un woohrschiinsig d’ Belaidigung güatg’haissa. Schpeeter hàt d’ Schtààtssekretäära Marlène Schiappa dr homofooba Ìnhàlt vu dr Ìwwerfàll unterschtrììcha. Dr Odoul hàt a Klààg waaga-n-„äffentliger Belaidigung, Mannerhàss un Toodesdrohunga“-n-iigraicht. Dr Khalil hàt gsajt, àss’r dàs gmàcht hàt, wial dr Odoul d’ verschlaijerta Fràui ìm Regionààlroot gschteert ghàà hàt. Àm 20. Hornung 2020 hàt’na s’ Schtroofgrìcht vu Sens züa ainem Joohr Gfgangniss uff Bewaarung un 1.000 Öiro Galdschtroof verurtailt; dr Khalil ìsch ìn Àppall gànga. Ìm Jüüli 2020 hàt dr Odoul bekànnt gaa, àss dr Khalil’na noch düat beläschtiga.

Nohdam àss dr fàrwiga Frànzoos Adama Traoré bii Pàriis vu’ma Polizìscht geteedet worra-n-ìsch, hàt dr Odoul àm 10. Jüüni 2020 àm Farnsah gsajt, àss dr Traoré geteedet worra-n-ìsch, wial’r a „G’sìndel“ gsìì ìsch. Ar hàt àui d’ Fàmìlia Traoré àls a „Gàuinerfàmìlia“ bschrììwa un hàt dr „Traoré-Gang“ verpaitscht. Àm Tààg druff hàt d’ Marine Le Pen uff France Inter ìm Odoul siina Worta àls „a scheena Dummhait“ bezaichent. Àm 11. Jüüni hàt trotzdam dr Odoul siina Mainung wììderholt. Schpeeter hàt dr Verain „La Vérité pour Adama“ geega d’ Marine Le Pen, dr Odoul un àndra Pärseenlikaita-n-a Klààg waaga Verlöimdung iigraicha.

Àm Andsjoohr 2020 hàt dr Odoul ìn’ma Video gsajt, àss ìm Département Yonne vììl mehr Gald ìn da unbeglaiteta üsslandischa Mìnderjaahriga gaa wìrd àls ìn da àrma frànzeescha Fàmìlia. Ìn dr Tààt wìrd 14 Mol sovììl Gald ìn da Fàmìlia gaa àls fìr d’ Beträijung vu da unbeglaiteta Mìnderjaahriga.

Ìm Àwrìl 2021 hàt dr Odoul uff’ra Farnsahsandung mìt dr Regionààlpolitikera Florence Portelli düa reeda, un hàt ìhr gsajt: „Ìch bìì kää Blondiina!“. Daa Wort ìsch àls fràuijafììndlig bezaichent worra, àwwer dr Odoul hàt gsajt, àss’s numma-n-a Wìtz gsìì ìsch.

Àm 4. Jüüni 2021 hàt d’ Zittung *Libération* a Audio-Uffnamma vum Julien Odoul un zwai RN-Lischtakàndidààta veräffentligt. Ìm Uffnamma hàt a Kàndidààt hàt gsajt: „Dr Büür, wo sìch àm Ferschtziagel vum Schopf ghangt hàt... Hàt’r a Schpüar hìntergloo? Hàt’r sìch ìn d’ Hoosa gmàcht?“ un dr Odoul hàt àntworta: „Ìsch dr Sail frànzeesch?“, wàs d’ Kolleega zem Làcha gebrocht hàt. Àm saalwa Tààg hàt dr Odoul a Geega-n-ärkläärung veräffentligt un hàt bekànnt gaa, àss’r d’ Zittung waaga Verlöimdung wurd verklààga. Dr Odoul hàt gsajt, àss’r vu’ma Wolf un nìt ema Büür hàt düa reeda, àwwer d’ Zittung hàt a vollschtandiga-n-Ìwwerschriiwung vum Dialoog veräffentligt, wo’na wììderschprìcht. Waaga dara Àffar ìsch dr Regionààlroot vu Bourgogne-Franche-Comté Franck Gaillard üss dr RN-Fràkzioon üsstratta. Ar hàt gschrììwa, àss’r sìch vum Wort vum Odoul „äffentlig loosgsajt“ hàt.

## sii Büach
* zamma mìt’m Conseil supérieur de la fonction militaire (CSFM), Vorwort vum Philippe de Maleissye: 

## Lìteràtüür ìwwer’na
* 
* 
* 
* 
* 
* 

## Weblìnks

* dr Julien Odoul uff dr Websitta vum Rassemblement National (frànzeesch)
* dr Julien Odoul ìn dr Àbgoordneta-Dàtabànk vu dr Nàzionààlversàmmlung (frànzeesch)
* dr Julien Odoul ìn dr Dàtabànk vum Regionààlroot vu Bourgogne-Franche-Comté (frànzeesch)
* dr Julien Odoul bii dr Haute Autorité pour la Transparence de la Vie Publique (frànzeesch)

## Ainzelnoohwiisa